cyanic-selkie/wikianc huggingface dataset:
แผ่นดินไหวและคลื่นสึนามิในบัลดิเบีย ค.ศ. 1960
'''แผ่นดินไหวและคลื่นสึนามิในบัลดิเบีย ค.ศ. 1960''' หรือแผ่นดินไหวครั้งใหญ่ในชิลี (Gran terremoto de Chile) เป็นแผ่นดินไหวที่มีขนาดใหญ่ที่สุดในประวัติศาสตร์นับแต่มีการบันทึก เกิดขึ้นเมื่อวันที่ 22 พฤษภาคม ค.ศ. 1960 (พ.ศ. 2503) เวลา 15:11 ตามเวลาท้องถิ่น มีขนาดตั้งแต่ 9.4–9.6 ในมาตราขนาดโมเมนต์ สั่นสะเทือนเป็นเวลา 11 นาที ส่งผลให้เกิดคลื่นสึนามิตามมาส่งผลกระทบต่อชิลีตอนใต้ ฮาวาย ญี่ปุ่น ฟิลิปปินส์ นิวซีแลนด์ ออสเตรเลีย และหมู่เกาะอะลูเชียน
ศูนย์กลางของแผ่นดินไหวระดับเมกะทรัสต์อยู่ใกล้เมืองลูมาโก ห่างจากกรุงซันติอาโก ไปทางใต้ประมาณ 570 กิโลเมตร (350 ไมล์) ถึงศูนย์กลางจะอยู่ใกล้กับเมืองลูมาโก แต่เมืองบัลดิเบียได้รับความเสียหายมากที่สุด แรงสั่นสะเทือนส่งผลให้เกิดสึนามิพัดถล่มชายฝั่งชิลีอย่างรุนแรงโดยมีคลื่นสูงถึง 25 เมตร (82 ฟุต) และคลื่นสึนามิขนาดใหญ่ได้เดินทางข้ามมหาสมุทรแปซิฟิกเข้าทำลายเมืองฮิโลในฮาวาย ซึ่งมีการบันทึกคลื่นสูงถึง 10.7 เมตร (35 ฟุต) ในพื้นที่ไกลจากศูนย์กลางกว่า 10,000 กิโลเมตร (6,200 ไมล์)
จํานวนผู้เสียชีวิตและความเสียหายทางเศรษฐกิจของแผ่นดินไหวในวงกว้างยังไม่เป็นที่แน่ชัด มีการเผยแพร่การประมาณการจำนวนผู้เสียชีวิตทั้งหมดจากแผ่นดินไหวและสึนามิราว 1,000 ถึง 6,000 คน แหล่งข้อมูลต่าง ๆ มีการประเมินความเสียหายทางเศรษฐกิจตั้งแต่ 400 ล้าน ดอลลาร์ถึง 800 ล้านดอลลาร์ (หรือ 4.01 พันล้านดอลลาร์ถึง 8.021 พันล้านดอลลาร์ในปี 2565 ปรับตามอัตราเงินเฟ้อ)
แผ่นดินไหวนำ
ก่อนเกิดแผ่นดินไหวที่บัลดิเบีย ได้เกิดแผ่นดินไหวรุนแรงที่ส่งผลกระทบต่อชิลีระหว่างวันที่ 21 พฤษภาคม ถึง 6 มิถุนายน ค.ศ. 1960 (พ.ศ. 2503) โดยมีศูนย์กลางอยู่ที่แคว้นอาเรากานิอา ไอเซน และบิโอบิโอ ใน ค.ศ. 1960 แผ่นดินไหวทั้งสามถูกจัดอยู่ใน 10 อันดับแผ่นดินไหวตามขนาด
ในวันที่ 21 พฤษภาคม ค.ศ. 1960 มีแผ่นดินไหวครั้งแรกเกิดที่กอนเซปซิออน ขนาด 8.1 ศูนย์กลางแผ่นดินไหวอยู่ใกล้เมืองกูรานิลาเว ส่งผลให้การสื่อสารโทรคมนาคมทางตอนใต้ของชิลีถูกตัดขาด ฮอร์เฮ อาเลสซันดริ โรดริเกซ ประธานาธิบดีของชิลีในสมัยนั้นได้ประกาศยกเลิกงานรำลึกถึงยุทธการที่อิกิเก เป็นงานรำลึกถึงการสู้รบทางเรือระหว่างชิลีและเปรู ซึ่งจัดขึ้นเป็นประจำทุกปี ประธานาธิบดีของชิลีได้ประกาศยกเลิกงานนี้เพื่อพยายามช่วยเหลือฉุกเฉินจากแผ่นดินไหว ต่อมาเกิดแผ่นดินไหวครั้งที่สองและสามในวันที่ 22 พฤษภาคม เวลา 06:32 UTC-4 ขนาด 7.1 และเวลา 14:55 UTC-4 ขนาด 7.8 แผ่นดินไหวเหล่านี้เป็นแผ่นดินไหวนำ เกิดก่อนแผ่นดินไหวในบัลดิเบียขนาด 9.5 ซึ่งเป็นแผ่นดินไหวหลักเพียง 15 นาที
แผ่นดินไหวได้ส่งผลกระทบต่อการเดินขบวนของคนงานเหมืองถ่านหินในเมืองกอนเซปซิออน ที่กำลังเดินขบวนเรียกร้องเงินเดือนให้มากขึ้น
แผ่นดินไหวหลัก
แผ่นดินไหวหลักเกิดขึ้นเมื่อวันที่ 22 พฤษภาคม ค.ศ. 1960 เวลา 15:11 UTC-4 แรงสั่นสะเทือนได้ส่งผลกระทบต่อชิลีทั้งหมด มากกว่า 400,000 ตารางกิโลเมตร (150,000 ตารางไมล์) ในหมู่บ้านโตลเตนและท่าเรือกอร์รัลซึ่งเป็นท่าเรือหลักของเมืองบัลดิเบีย ระดับน้ำทะเลสูงขึ้น 4 เมตร (13 ฟุต) ก่อนที่จะเริ่มลดลงในเวลาต่อมา แต่กระนั้นเมื่อเวลา 16:20 UTC-4 เกิดคลื่นสึนามิสูง 8 ม. (26 ฟุต) ซัดเข้าชายฝั่งชิลีระหว่างเมืองกอนเซปซิออนและกลุ่มเกาะชิโลเอ มีรายงานคลื่นลูกที่สองมีขนาด 10 ม. (33 ฟุต) ในอีกสิบนาทีต่อมา
มีรายงานผู้เสียชีวิตลายร้อยคนเมื่อเกิดสึนามิ มีเรือลำหนึ่งลอยอยู่บริเวณปากแม่น้ำบัลดิเบียแต่ไม่นานก็จมลงหลังจากเคลื่อนที่ไปข้างหน้าตามกระแสน้ำ 1.5 กม. (0.93 ไมล์)
แรงสั่นสะเทือนของแผ่นดินไหวก่อให้เกิดดินทรุดตัวเกิดความเสียหายต่ออาคาร ทำให้แม่น้ำในท้องถิ่นมีความลึกมากขึ้น และเกิดพื้นที่ชุ่มน้ำ เช่น แม่น้ำกรูเซสและอีกหลายแหล่ง แผ่นดินไหวยังทำให้เกิดน้ำท่วม ระบบไฟฟ้าและน้ำประปาของบัลดิเบียถูกทำลายทั้งหมด มีคนในเหตุการณ์รายงานว่าพบการเกิดแผ่นดินเหลวมีน้ำไหลซึมตามชั้นดิน ต่อมาในวันที่ 21 พฤษภาคม ได้เกิดฝนตกหนักขึ้นแต่เมืองนี้ก็ไม่มีน้ำประปาใช้อยู่ดี แม่น้ำหลายสายเริ่มเปลี่ยนเป็นสีน้ำตาลจากตะกอนดินถล่ม บางสายเต็มไปด้วยเศษขยะและซากอาคารที่ลอยอยู่ ทำให้การขาดแคลนน้ำดื่มกลายเป็นปัญหาสำคัญที่ร้ายแรงในภูมิภาคที่มีฝนตกชุกที่สุดแห่งหนึ่งในประเทศชิลี
แผ่นดินไหวไม่ได้ก่อให้เกิดแรงสั่นสะเทือนทุกพื้นที่เท่ากัน เมื่อวัดด้วยมาตราส่วนเมอร์กัลลีแล้วพบว่าพื้นที่ที่มีการเคลื่อนตัวของเปลือกโลกจะได้รับผลกระทบมากที่สุด เช่น บัลดิเบีย และปวยร์โตโอกเตย์
หลังจากแผ่นดินไหวสองวันภูเขาไฟปูเยอวยได้เกิดการปะทุขึ้น ซึ่งมีความเป็นไปได้ที่ภูเขาไฟลูกอื่นอาจปะทุเช่นกันแต่ไม่มีการบันทึกเนื่องจากการติดต่อสื่อสารในชิลีมีปัญหาในขณะนั้น ในเหตุการณ์นี้มีผู้เสียชีวิตค่อนข้างต่ำเพียง 5,700 ราย เมื่อเทียบกับเหตุการณ์อื่น อันเนื่องจากความหนาแน่นของประชากรในภูมิภาคนี้ต่ำ และมีการสร้างแนวทางปฏิบัติในการก่อสร้างที่คงทนทานต่อแผ่นดินไหว
แผ่นดินไหวตาม
เกิดแผ่นดินไหวตาม (อาฟเตอร์ช็อก) ขนาดใหญ่ เมื่อวันที่ 6 มิถุนายน ค.ศ. 1960 ในแคว้นไอเซน มีขนาด 7.7 เป็นผลมาจากการเคลื่อนตัวของแนวรอยเลื่อนลิกิญเญ-โอฟกิ หมายความว่ารอยเลื่อนจะเคลื่อนได้เป็นผลมาจากแผ่นดินไหวหลักที่กระทำขึ้น
เปลือกโลก
แผ่นดินไหวครั้งนี้เป็นแผ่นดินไหวเมกะทรัสต์ที่เกิดจากการปลดปล่อยความเค้นในเชิงกลระหว่างแผ่นนัซกาที่มุดตัวลงใต้แผ่นอเมริกาใต้ก่อให้เกิดร่องลึกเปรู-ชิลีที่ค่อนข้างตื้นเพียง 33 กม. (21 ไมล์) มีการพิจราณาว่าหากเกิดผ่นดินไหวทางตอนเหนือของชิลีและอาร์เจนตินาอาจลึกถึง 70 กม. (43 ไมล์)
ในงานวิจัยล่าสุดใน ค.ศ. 2019 ระบุว่า รอยเลื่อนลิกิญเญ-โอฟกิที่เกิดจากกิจกรรมการชนกันของแผ่นเปลือกโลกอาจเป็นต้นกำเนิดแผ่นดินไหวครั้งนี้ แต่สมมติฐานนี้ก็ถูกปัดตกเพราะรอยเลื่อนภายในเปลือกโลกไม่น่าจะทำให้เกิดแผ่นดินไหวได้ใหญ่ขนาดนี้ และปัจจุบันได้รับการยอมรับอย่างกว้างขวางว่าแผ่นดินไหวครั้งนี้เกี่ยวข้องกับร่องลึกเปรู - ชิลี
เป็นที่ทราบทั่วไปว่าเขตมุดตัวของเปลือกโลกจะทำให้เกิดแผ่นดินไหวรุนแรง เนื่องจากโครงสร้างเฉพาะของเขตดังกล่าวจะทำให้เกิดความเครียดสะสมจำนวนมากก่อนที่จะมีการปลดปล่อยพลังงานออกมาอย่างฉับพลัน เขตมุดตัวมีความยาว 800 กม. (500 ไมล์) ทอดยาวจากอาเราโกไปถึงกลุ่มเกาะชิโลเอ
สึนามิ
คลื่นสึนามิที่เกิดจากแผ่นดินไหวส่งผลกระทบต่อชายฝั่งทางตอนใต้ของชิลี ฮาวาย ญี่ปุ่น ฟิลิปปินส์ จีน ชายฝั่งตะวันออกของนิวซีแลนด์ ชายฝั่งทางตะวันออกเฉียงใต้ของออสเตรเลีย และหมู่เกาะอะลูเชียน สึนามิที่ซัดชายฝั่งชิลีบางลูกสูงถึง 25 เมตร (82 ฟุต) คลื่นยังข้ามมหาสมุทรแปซิฟิกด้วยความเร็วหลายร้อยกิโลเมตรต่อชั่วโมงไปทำลายเมืองฮิโลในฮาวายมีผู้เสียชีวิต 61 คน และคลื่นยังเดินทางไปถล่มญี่ปุ่นทำให้มีผู้เสียชีวิตส่วนใหญ่ในภูมิภาคซันริกุทางตะวันออกเฉียงเหนือของเกาะฮนชู
ชายฝั่งของชิลีได้รับความเสียหายจากสึนามิตั้งแต่เกาะมอคาไปจนถึงแคว้นไอเซน คลื่นสึนามิที่พัดถล่มภาคใต้ของชิลี ทำให้การสูญเสียต่อชีวิตเป็นอย่างมาก และยังสร้างความเสียหายต่อโครงสร้างพื้นฐานของท่าเรือ ทำให้เรือขนาดเล็กจมสูญหายจำนวนมาก แต่กลับกันในท่าเรือเมืองตัลกาวาโนแทบไม่ได้รับความเสียหายใด ๆ มีเพียงน้ำท่วมบางส่วนเท่านั้น
กีฬาเยาวชนแห่งชาติ ครั้งที่ 6
การแข่งขันกีฬาเยาวชนแห่งชาติ ครั้งที่ 6 จังหวัดภูเก็ต ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 6 ซึ่งกำหนดให้มีการแข่งขันระหว่างวันที่ 25-31 มีนาคม 2533 โดยมี นายเฉลิม พรหมเลิศ ผู้ว่าราชการจังหวัดภูเก็ต เป็นประธานกรรมการจัดการแข่งขันมีการแข่งขันกีฬารวม 13 ประเภท คือ กรีฑา แบดมินตัน บาสเกตบอล มวยสากลสมัครเล่น ฟุตบอล เทนนิส เซปักตระกร้อ ว่ายน้ำ เทเบิลเทนนิส วอลเลย์บอล ยิมนาสติก จักรยาน ยกน้ำหนัก มีนักกีฬาเข้าร่วมการแข่งขัน 10 เขต จำนวน 1,755 คน รวมนักกีฬาและเจ้าหน้าที่ทั้งสิ้น 2,089 คน
สำนักขนส่งมหานครโตเกียว
สำนักขนส่งมหานครโตเกียว (東京都交通局 โทเกียว-โตะ โคซือ-เคียวกุ) หรือรู้จักกันในชื่อ รถไฟใต้ดินโทเอ (都営地下 โทเอ ชิกะเตะสึ) ชื่อเดิมคือ การขนส่งนครหลวง ดำเนินการก่อสร้างโดยองค์การบริหารส่วนมหานครโตเกียว เป็นระบบรถไฟฟ้าที่ดำเนินการควบคู่กับรถไฟใต้ดินโตเกียว
ยาอะลี
“ยาอะลี” (یاعلی "โอ้อะลี") เป็นคำกล่าวในเวลาละหมาดของชาวมุสลิมต่ออัลลอฮ์โดยทางอ้อม เพื่อต้องการชี้นำทางของอะลี อิหม่ามคนแรกของชีอะฮ์. บทละหมาดนี้ใช้เฉพาะกับมุสลิมชีอะฮ์เท่านั้น
สมเด็จพระราชินีฮุไมรา เบกุมแห่งอัฟกานิสถาน
สมเด็จพระราชินีฮุไมรา เบกุม (24 กรกฎาคม พ.ศ. 2461 – 26 มิถุนายน พ.ศ. 2545) เป็นสมเด็จพระราชินีในพระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระราชสมภพเมื่อวันที่ 24 กรกฎาคม พ.ศ. 2461 ณ เอมิเรตอิสลามอัฟกานิสถาน เป็นบุตรีของ ชาร์ดา ฮาเหม็ด ชาห์ ข่าน กับ ไซเรน เบกุม และเป็นสมเด็จพระราชินีพระองค์สุดท้ายแห่งอัฟกานิสถาน
อภิเษกสมรส
นางสาวฮไมรา เบกุม ทรงเข้าพระราชภิธีอภิเษกสมรสกับ พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ขณะนั้นดำรงพระราชอิสริยยศที่ มกุฎราชกุมารแห่งอัฟกานิสถาน เมื่อวันที่ 7 พฤศจิกายน 2474 รับพระราชทานพระราชอิสริยยศ เจ้าหญิงฮุไมรา เบกุม มกุฎราชกุมารีแห่งอัฟกานิสถาน พระวรชายา ขณะนั้น พระราชสวามีมีพระชนมายุ 18 พรรษา และพระองค์มีพระชนมายุ 14 พรรษา มีพระราชุบตรดังนี้
หลังจากนั้น วันที่ 8 พฤศจิกายน 2476 พระราชสวามีเสด้จขึ้นครองราชย์เป็น พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระองค์จึงกลายเป็น สมเด็จพระราชินีแห่งอัฟกานิสถาน
พระชนม์ชีพที่ทุกข์ลำบาก
พระเจ้าโมฮัมเหม็ด ซาเฮียร์ ชาห์แห่งอัฟกานิสถาน และ สมเด็จพระราชินีฮุมไรา พร้อมด้วยพระราชบุตรทั้ง 8 พระองค์ ต้องเผชิฐความลำบากมาก เนื่องจาก 2516 เกิดการปฏิวัติโค่นล้มระบอบกษัตริย์ จึงได้เสด็จพระราชดำเนินไปประทับ ณ ประเทศอิตาลี ซึ่งพระราชสวามีทรงกำลังผ่าตัดดวงพระเนตร (ดวงตา) และทรงมีพระอาการปวดที่พระกฤษฎี (เอว) ซึ่งขณะนั้น โมฮัมเหม็ด ดาวูด ข่าน นายกรัฐมนตรีของอัฟกานิสถาน พระญาติในพระราชสวามี ได้พยายามทำการโค่นล้มรัฐบาลเพื่อนำพระบรมวงศานุวงศ์เสด็จพระราชดำเนินกลับ แต่ก็เป็นผลน้อยมาก พระราชสวามีเลือกสละราชสมบัติแทนที่การเกิดสงครามกลางเมือง พระองค์ทรงดำรงพระชนม์ชีพต่างประเทศถึง 29 ปี โดยทรงดำรงพระชนม์ชีพแบบสามัญชนธรรมดา มิได้โอ้อวดถึงพระราชอิสริยยศหรือตำแหน่ง พระราชสวามีทรงมีบัญชีทางธนาคาร ซึ่งเป็นความช่วยเหลือที่พระสหายทูลเกล้าทูลกระหม่อมถวาย
สวรรคต
หลังจากที่เหตุการณ์บ้านเมืองสงบลงนั้น ก่อนที่พระราชสวามี พระองค์ และพระบรมวงศานุวงศ์เสด็จพระราชดำเนินกลับ สมเด็จพระราชินีฮุไมรา เบกุมแห่งอัฟกานิสถาน ทรงประชวนด้วยพระอาการหายพระทัยไม่ถนัด และโรคพระหทัย ไม่นานหลังจากนั้น สมเด็จพระราชินีฮุไมรา เบกุมแห่งอัฟกานิสถานได้สวรรคตลงเมื่อวันที่ 26 มิถุนายน 2545 สิริพระชนมายุ 83 พรรษา
Louteridium
Louteridium เป็นสกุลของพืชดอกที่อยู่ในวงศ์ Acanthaceae.
สปีชีส์ในสกุล ได้แก่:
กีฬาเยาวชนแห่งชาติ ครั้งที่ 7
การแข่งขันกีฬาเยาวชนแห่งชาติ ครั้งที่ 7 จังหวัดตรัง ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 7 ซึ่งกำหนดให้มีการแข่งขันระหว่างวันที่ 18-24 มกราคม 2534 โดยมี นายภิญโญ เฉลิมนนท์ ผู้ว่าราชการจังหวัดตรัง เป็นประธานกรรมการจัดการแข่งขันมีการแข่งขันกีฬารวม 13 ประเภท คือ กรีฑา แบดมินตัน บาสเกตบอล มวยสากลสมัครเล่น ฟุตบอล เทนนิส เซปักตะกร้อ ว่ายน้ำ เทเบิลเทนนิส วอลเลย์บอล ยิมนาสติก จักรยาน และยกน้ำหนัก มีนักกีฬาเข้าร่วมการแข่งขัน 10 เขต จำนวน 1,880 คน รวมนักกีฬาและเจ้าหน้าที่ทั้งสิ้น 2,241 คน
ลาลับ
ลาลับ (Lalab,lalap) เป็นอาหารซุนดา ที่ประกอบด้วยผักดิบหลายชนิดกินกับน้ำพริกกะปิแบบพื้นบ้านหรือซัมบัลเตอราซี มีจุดกำเนิดที่ชวาตะวันตก ประเทศอินโดนีเซีย แต่ดั้งเดิม อาหารชนิดนี้ปรุงจากผักที่รับประทานได้ในท้องถิ่นของซุนดา ในปัจจุบันลาลับจะประกอบด้วย กะหล่ำปลี แตงกวา ผักกาดหอม, ถั่วแขก ถั่วฝักยาว มะเขือเทศ มะเขือ, แมงลัก, ผักโขม, ผักบุ้ง, ใบมันสำปะหลัง ใบมะละกอ ฟักแม้วและมะเขือพวง ในบางครั้งจะใส่ สะตอ และลูกเนียง ผักส่วนใหญ่ที่รับประทานในลาลับจะเตรียมด้วยการล้างในน้ำสะอาดแล้วรับประทานดิบ แต่บางชนิดก็นำไปต้ม นึ่งหรือผัดก่อน เช่น สะตอ อาจจะรับประทานดิบหรือผัด ส่วนฟักแม้ว ผักบุ้ง และใบมันสำปะหลัง มักจะต้มก่อน รับประทานกับซัมบัลเตอราซี ซึ่งมีรสเผ็ด
ในปัจจุบัน ลาลับเป็น อาหารอินโดนีเซียที่ได้รับความนิยมทั่วประเทศ โดยรับประทานถัดจากอาหารจานหลัก เช่น ไก่ย่างหรือไก่ทอด ปลาดุกทอด ปลากระดี่ทอด หรือปลาย่าง อาหารจานนี้ใกล้เคียงกับอูลัมในมาเลเซีย
สารอาหาร
ลาลับเป็นอาหารที่มีวิตามิน ธาตุอาหารและเส้นใยสูง ผักที่รับประทานในลาลับมักมีสารต้านอนุมูลอิสระสูง มีฤทธิ์ต้านมะเร็ง ผักบางชนิดเป็นพืชสมุนไพร
ยุทธการที่แบร็สต์
ยุทธการที่แบร็สต์ เป็นการสู้รบบนแนวรบด้านตะวันตกในช่วงสงครามโลกครั้งที่สอง ส่วนหนึ่งของแผนการของฝ่ายสัมพันธมิตรในการบุกครองแผ่นดินใหญ่ทวีปยุโรป ได้เรียกร้องให้เข้ายึดท่าเรือที่ให้อำนวยสะดวก ในคำสั่งเพื่อให้ความมั่นใจว่าจะสามารถส่งมอบวัสดุสงครามจำนวนมหาศาลที่จำเป็นในการซับพลายต่อกองทัพฝ่ายสัมพันธมิตรที่กำลังเข้ารุกได้ทันเวลา ได้มีการคาดการณ์ว่า 37 กองพลของฝ่ายสัมพันธมิตรที่อยู่ในทวีปยุโรปในเดือนกันยายน ค.ศ. 1944 จะต้องใช้ซับพลายจำนวน 26,000 ตันในแต่ละวัน ท่าเรือหลักที่กองทัพฝ่ายสัมพันธมิตรได้คาดหวังที่จะเข้ายึดครองและพวกเขาจะสามารถใช้งานได้คือเมืองแบร็สต์ ทางด้านตะวันตกเฉียงเหนือของฝรั่งเศส
ศูนย์วัฒนธรรมดุนแกร์
ศูนย์วัฒนธรรมดุนแกร์ (Dunkers kulturhus) เป็นพิพิธภัณฑ์และศูนย์ศิลปะตั้งอยู่ในเฮลซิงบอร์ย ผระเทศสวีเดน เป็นพิพิธภัณฑ์ที่บันทึกประวัติศาสตร์ของเฮลซิงบอร์ยตั้งแต่ยุคน้ำแข็ง
อาคารเป็นผลงานออกแบบโดย Kim Utzon และชื่อตั้งตามนักธุรกิจ Henry Dunker (1870-1962) ทุนการสร้างพิพิธภัณฑ์ได้รับบริจาคมาโดยทุนบริจาค Henry และ Gerda Dunker (Henry och Gerda Dunkers donationsfond) Henry Dunker เป็นนักธุรกิจท้องถิ่นที่เป็นเจ้าของกิจการที่เป็นผู้ว่าจ้างงานรายใหญ่ที่สุดของเฮลซิงบอร์ย บริษัทผู้ผลิตยาง พอลิเมอร์ และพลาสติก แตรลเลอบอร์ย
ค่าใช้จ่ายก่อสร้างศูนย์อยู่ที่ 300 ล้านโครเนอร์
นักเขียน
นักเขียน คือผู้ที่สร้างงานเขียน อย่างไรก็ตามคำนี้มักใช้เฉพาะกับผู้ที่เขียนงานสร้างสรรค์หรือเป็นอาชีพ หรือผู้ที่ได้สร้างงานเขียนในลักษณะอื่น ๆ นักเขียนที่มีความชำนาญจะแสดงความสามารถในการใช้ภาษาเพื่อที่จะนำเสนอแนวคิดและภาพพจน์ ไม่ว่าจะเป็นการเขียนบันเทิงคดีหรือสารคดี
นักเขียนอาจสร้างผลงานในรูปแบบต่าง ๆ เช่น บทกวี ร้อยกรอง ร้อยแก้ว เรื่องสั้น นวนิยาย บทละคร สารคดี นักเขียนที่ทำงานเฉพาะมักได้รับการเรียกแตกต่างกัน เช่น กวี นักเขียนเรื่องสั้น นักเขียนนวนิยาย นักเขียนบทละคร นักหนังสือพิมพ์ นักเขียนสารคดี นักเขียนอื่น ๆ เป็นต้น
กีฬาฟันดาบในโอลิมปิกฤดูร้อน 2020 – เซเบอร์ ทีมหญิง
การแข่งขันกีฬาฟันดาบในโอลิมปิกฤดูร้อน 2020 – เซเบอร์ ทีมหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 3 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
รูปแบบการแข่งขัน
การแข่งขันในปี 2020 เป็นทัวร์นาเมนต์แบบแพ้คัดออกครั้งเดียว โดยมีการจัดกลุ่มที่ตรงกันสำหรับทุกอันดับ การแข่งขันแต่ละนัดประกอบด้วยนักฟันดาบสามคนในแต่ละทีมที่แข่งขันกันแบบพบกันหมด โดยมีการแข่งขัน 9 ครั้ง ใน 3 นาทีทำคะแนนให้ได้ถึง 5 คะแนน ทีมที่ชนะคือทีมที่มีคะแนนรวม 45 คะแนนก่อนหรือเป็นผู้นำหลังจากจบการแข่งขันทั้งเก้านัด ใช้กฎเซเบอร์มาตรฐานเกี่ยวกับพื้นที่เป้าหมาย การตี และลำดับความสำคัญ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เทศบาลตำบลนาคำไฮ
เทศบาลตำบลนาคำไฮ เป็นองค์กรปกครองส่วนท้องถิ่นแห่งหนึ่งในอำเภอเมืองหนองบัวลำภู จังหวัดหนองบัวลำภู
ประวัติ
เทศบาลตำบลนาคำไฮ แรกเริ่มก่อตั้งตามประกาศกระทรวงลงวันที่ 7 เมษายน พ.ศ. 2530 เรื่อง จัดตั้งสุขาภิบาลนาคำไฮ อำเภอหนองบัวลำภู จังหวัดอุดรธานี โดยให้มีผลตั้งแต่วันที่ 11 มิถุนายน ปีเดียวกัน โดยครอบคลุมพื้นที่บางส่วนของตำบลนาคำไฮ อำเภอหนองบัวลำภู จังหวัดอุดรธานี นับเป็นสุขาภิบาลลำดับที่ 3 ของอำเภอ
ตำบลนาคำไฮเป็นตำบลที่จัดได้ว่าเจริญและการคมนาคมสะดวกสบายมาก เนื่องจากอยู่ริมถนนทางหลวงสายอุดรธานี-เลย เกือบทุกหมู่บ้าน เป็นรอยต่อเชื่อมหลายอำเภอ ทำให้มีโอกาสค้าขายต่าง ๆ ได้มาก
การปกครอง
เทศบาลตำบลนาคำไฮ ครองคลุมพื้นที่บางส่วนของตำบลนาคำไฮ จำนวน 5 หมู่บ้าน ได้แก่
สาธารณูปโภค
จำนวนครัวเรือนที่มีไฟฟ้าใช้ในเขต อบต. 910 ครัวเรือน คิดเป็นร้อยละ 100.00 จำนวนบ้านที่มีโทรศัพท์ 120 หลังคาเรือน คิดเป็นร้อยละ 13.00 ของจำนวนหลังคาเรือน
การประท้วงต่อต้านสงคราม 15 กุมภาพันธ์ พ.ศ. 2546
'''การประท้วงต่อต้านสงคราม 15 กุมภาพันธ์ พ.ศ. 2546''' เป็นวันการประท้วงที่มีการประสานงานกันทั่วโลก โดยมีประชาชนหลายล้านคนแสดงการคัดค้านสงครามอิรักซึ่งใกล้เข้ามาในขณะนั้น การประท้วงดังกล่าวเป็นส่วนหนึ่งของการประท้วงและเหตุการณ์การเมืองที่เริ่มตั้งแต่ปี 2545 และดำเนินต่อไปเมื่อสงครามอุบัติ
แหล่งข้อมูลประมาณจำนวนผู้เข้าร่วมแตกต่างกัน ตามข้อมูลของบีบีซีนิวส์ มีประชาชนเข้าร่วมระหว่างหกถึงสิบล้านคนในกว่าหกสิบประเทศในช่วงสุดสัปดาห์ วันที่ 15 และ 16 แหล่งข้อมูลอื่น ๆ ระบุตั้งแต่แปดถึงสามสิบล้านคน การประท้วงใหญ่สุดบางที่เกิดในทวีปยุโรป การประท้วงในกรุงโรมมีผู้เข้าร่วมกว่าสามล้านคน และแสดงรายการในบันทึกสถิติโลกกินเนสส์ 2547 ว่าเป็นการชุมนุมต่อต้านสงครามครั้งใหญ่ที่สุดในประวัติศาสตร์ กรุงมาดริดเป็นที่มีการชุมนุมใหญ่เป็นอันดับสอง โดยมีผู้เข้าร่วมกว่า 1.5 ล้านคน ขณะที่จีนแผ่นดินใหญ่เป็นภูมิภาคหลักที่เดียวซึ่งไม่มีการประท้วงใด ๆ แต่ภายหลัง มีการเดินขบวนขนาดเล็กที่ส่วนใหญ่ผู้เข้าร่วมเป็นนักศึกษาต่างชาติ
วัดพังตรุ
วัดพังตรุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังตรุ อำเภอพนมทวน จังหวัดกาญจนบุรี
ไม่มีเอกสารที่กล่าวถึงประวัติผู้สร้างวัด แต่มีประวัติว่าเป็นสถานที่ตั้งทัพของพระมหาอุปราชแม่ทัพ คราวสงครามยุทธหัตถีกับสมเด็จพระนเรศวรมหาราช และเส้นทางการเดินทัพระหว่างไทยกับพม่า วัดพังตรุมีนามเดิมว่า วัดตระพังตรุ บ้านพังตรุยังมีเจดีย์รากฐานวิหารอยู่ 2 วัด คือวัดเหนือและวัดใต้ ปัจจุบันชื่อวัดพังตรุ (เหนือ) และวัดพังตรุ (ใต้) สาเหตุที่กลายเป็นวัดร้าง คงจะเมื่อ พ.ศ. 2310 พม่ายกกองทัพผ่านไปตีกรุงศรีอยุธยา ชาวบ้านหนีข้าศึกไปหมด วัดจึงร้างสืบหาประวัติไม่ได้
สมัยพระบาทสมเด็จพระมงกุฏเกล้าเจ้าอยู่หัว พระองค์เสด็จไปสักการะเจดีย์ยุทธหัตถีที่สุพรรณบุรี ออกจากพระราชวังสนามจันทร์ จังหวัดนครปฐม และเสด็จประทับที่บ้านพังตรุ เมื่อวันศุกร์ที่ 23 มกราคม พ.ศ. 2456 ทางราชการได้สร้างพลับพลารับเสด็จที่วัดร้างทางทิศใต้ (วัดพังตรุใต้ ในปัจจุบัน) หลังจากนั้นก็ต่อเติมและสร้างวัดพังตรุ (ใต้) ให้เป็นวัดมีพระสงฆ์จำพรรษา ปัจจุบันใช้นามวัดว่า "'วัดพังตรุ" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2499
โบราณสถานที่สำคัญประกอบด้วย วิหารเป็นอาคารทรงสี่เหลี่ยมผืนผ้าขนาดกว้าง 4.8 เมตร ยาว 16.5 เมตร พบเฉพาะฐานรากของอาคารเท่านั้น เจดีย์ 18 องค์ สภาพส่วนใหญ่พังทลายลง เหลือเพียงส่วนของฐาน มีเพียงเจดีย์หมายเลข 1 และ 3 เป็นเจดีย์ทรงเครื่อง มีสระน้ำขนาดใหญ่ (พังตรุ) ขนาดกว้างประมาณ 42 เมตร ยาวประมาณ 145 เมตร อยู่ห่างออกไปทางทิศเหนือวิหาร สันนิษฐานว่าเป็นอาคารทรงสี่เหลี่ยมผืนผ้าก่อด้วยอิฐสอปูน ตั้งอยู่บนพื้นดินถมอัดสูงกว่าพื้นที่โดยรอบประมาณ 80 เซนติเมตร เจดีย์ราย อยู่ทางด้านหน้า 2 องค์ และด้านทิศเหนือ 1 องค์ เป็นเจดีย์ย่อมุมไม้สิบสอง ส่วนบนเป็นทรงระฆังกลม เจดีย์บางองค์มีซุ้มจรนำทั้ง 4 ด้าน ประดับด้วยลายปูนปั้นเป็นรูปครุฑยุดนาคและลายอื่น ๆ
อำเภอดำเนินสะดวก
ดำเนินสะดวก เป็นอำเภอหนึ่งของจังหวัดราชบุรี
ที่ตั้งและอาณาเขต
อำเภอดำเนินสะดวกตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ดำเนินสะดวก เป็นชื่อของคลองที่ได้ถือกำเนิดขึ้นในปี พ.ศ. 2409 จากพระราชปรารภของพระบาทสมเด็จพระจอมเกล้าเจ้าอยู่หัว รัชกาลที่ 4 ที่ว่าการเดินทางจากกรุงเทพฯ ไปยังจังหวัดสมุทรสาครนั้นเรามีคลองภาษีเจริญ ทำให้การเดินทางไปมาได้สะดวกสบาย แต่ถ้ามีคลองเชื่อมโยงระหว่างกรุงเทพฯ จังหวัดสมุทรสงคราม และจังหวัดราชบุรีก็จะยิ่งสะดวกขึ้นอีกมาก โดยมีนัยแห่งจุดประสงค์ของพระราชปรารภที่ต้องการเชื่อมโยงแม่น้ำหลัก 3 สาย อันได้แก่ แม่น้ำเจ้าพระยา แม่น้ำท่าจีน และแม่น้ำแม่กลอง ด้วยคลองเพื่อความสะดวกในด้านคมนาคมทางน้ำ โดยแต่เดิมมีคลองภาษีเจริญเชื่อมระหว่างแม่น้ำเจ้าพระยาในกรุงเทพมหานคร และแม่น้ำท่าจีน ในจังหวัดสมุทรสาครอยู่แล้ว
ต่อมาในปีเดียวกันนั้นเอง พระบาทสมเด็จพระเจ้าอยู่หัวรัชกาลที่ 4 จึงได้ทรงพระกรุณาโปรดเกล้าโปรดกระหม่อมให้ พระประสาทสิทธิ์ (เดิมชื่อ ช่วง บุนนาค ต่อมาได้เลื่อนบรรดาศักดิ์เป็น พระยาศรีสุริยวงศ์ และสมเด็จเจ้าพระยาบรมมหาศรีสุริยวงศ์ตามลำดับ เป็นต้นตระกูลบุนนาค) เป็นผู้อำนวยการในขุดคลองเพื่อเชื่อมแม่น้ำท่าจีน และแม่น้ำแม่กลองโดยใช้งบประมาณจากทุนทรัพย์ส่วนพระองค์พระบาทสมเด็จพระจอมเกล้าเจ้าอยู่หัวรัชกาลที่ 4 จำนวน 400 ชั่ง และทุนทรัพย์ของพระประสาทสิทธิ์ผู้อำนวยการขุดคลองอีก 1,000 ชั่งรวม 1,400 ชั่ง หรือ 112,000 บาท (1 ชั่ง เท่ากับ 80 บาท) ทั้งนี้งบประมาณดังกล่าวไม่ได้นับรวมแรงงานของประชาชนที่เอาแรงมาช่วยขุดด้วย
ในการขุดคลองครั้งนั้นได้ว่าจ้างแรงงานชาวจีนเป็นผู้ขุดคลองเป็นส่วนใหญ่ โดยใช้วิธีขุด 2 วาเว้น 1 วา แล้วปล่อยให้น้ำหลากเซาะให้ทะลุต่อกัน โดยเริ่มต้นขุดจากปากคลองบางยางแม่น้ำท่าจีน ในท้องที่ตำบลคลองตัน และตำบลดำเนินสะดวก (เปลี่ยนชื่อเป็นตำบลสวนส้ม) อำเภอบ้านแพ้ว จังหวัดสมุทรสาคร ผ่านเขตจังหวัดราชบุรี ซึ่่งคืออำเภอดำเนินสะดวกในปัจจุบัน สิ้นสุดคลองที่เขตเทศบาลตำบลบางนกแขวก จังหวัดสมุทรสงคราม (อำเภอบางคนทีในปัจจุบัน) รวมระยะทางทั้งสิ้น 33.6 กม. ใช้เวลาในการขุดรวม 2 ปี เสร็จสิ้นในปี พ.ศ. 2411
การปกครองส่วนท้องถิ่น
ท้องที่อำเภอดำเนินสะดวกประกอบด้วยองค์กรปกครองส่วนท้องถิ่น 13 แห่ง ได้แก่
จอร์จ มิลเลอร์
จอร์จ มิลเลอร์ (George Miller) เกิดเมื่อวันที่ 3 มีนาคม ค.ศ. 1945 เป็นผู้ผลิตภาพยนตร์และอดีตแพทย์ชาวออสเตรเลีย เขาเป็นที่รู้จักกันเป็นอย่างดีจาก แฟรนไชส์ แมด แม็กซ์ ของเขาซึ่งมี แมด แม็กซ์ 2 ภาคที่สองและภาคที่สี่คือ ถนนโลกันตร์ ได้รับการยกย่องว่าเป็นหนึ่งในภาพยนตร์แอคชั่นที่ยิ่งใหญ่ที่สุดตลอดกาลของมิลเลอร์และภาพยนตร์ซีรีส์เรื่อง เบ๊บ หมูน้อยหัวใจเทวดา และ แฮปปี้ ฟีต ที่ได้รับรางวัลออสการ์
มิลเลอร์เป็นผู้ร่วมก่อตั้งบริษัทผลิตภาพยนตร์ในชื่อ เคนเนดี้ มิลเลอร์ มิทเชล ซึ่งเดิมคือชื่อ เคนเนดี้ มิลเลอร์ และดร. ดีสตูดิโอ น้องชายของเขา บิล มิลเลอร์ และ ดั๊ก มิตเชลล์ เป็นผู้อำนวยการสร้างในภาพยนตร์เกือบทุกเรื่องในอาชีพการงานของมิลเลอร์นับตั้งแต่การจากไปของ ไบรอน เคนเนดี้ หุ้นส่วนผู้ผลิตดั้งเดิมของเขา
ในปี 2006 มิลเลอร์ได้รับ รางวัลออสการ์ สาขาภาพยนตร์แอนิเมชันยอดเยี่ยม จาก แฮปปี้ ฟีต (2006) เขาได้รับการเสนอชื่อเข้าชิงรางวัลออสการ์อีกห้ารางวัลได้แก่ บทภาพยนตร์ดั้งเดิมยอดเยี่ยม ในปี 1992 จาก ลอเรนโซ ออยล์: ปาฎิหาริย์สายใยรัก, ภาพยนตร์ยอดเยี่ยม และ บทภาพยนตร์ดัดแปลงยอดเยี่ยม ในปี 1995 จาก เบ๊บ หมูน้อยหัวใจเทวดา และ ภาพยนตร์ยอดเยี่ยม และ ผู้กำกับภาพยนตร์ยอดเยี่ยม จาก แมด แม็กซ์: ถนนโลกันตร์ ในปี 2015
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ จอร์จ มิลเลอร์ 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ จอร์จ มิลเลอร์
กีฬาฟันดาบในโอลิมปิกฤดูร้อน 2020 – ฟอยล์ บุคคลหญิง
การแข่งขันกีฬาฟันดาบในโอลิมปิกฤดูร้อน 2020 – ฟอยล์ บุคคลหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 23 ในโอลิมปิกฤดูร้อน จะมีนักกีฬาเข้าร่วมแข่งขัน 34 คน จาก 18 ประเทศ
ภูมิหลัง
แชมป์โอลิมปิกที่คนล่าสุดคือ อินนา เดริกลาโซวา จากรัสเซีย เธอยังเป็นแชมป์โลก (2019) ซึ่งครองแชมป์โลกปี 2015 และ 2017 ด้วยเช่นกัน การแนะนำจาก Olympics.com ระบุว่าเดริกลาโซวาเป็นดาวเด่นของทีมฟันดาบรัสเซียที่แข็งแกร่ง
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
กีฬาเยาวชนแห่งชาติ ครั้งที่ 8
การแข่งขันกีฬาเยาวชนแห่งชาติ ครั้งที่ 8 จังหวัดศรีสะเกษ ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 8 ซึ่งกำหนดให้มีการแข่งขันระหว่างวันที่ 26 มีนาคม - 1 เมษายน พ.ศ. 2535 โดยมี ร้อยตรี สมจิตต์ จุลพงษ์ ผู้ว่าราชการจังหวัดศรีสะเกษ เป็นประธานกรรมการจัดการแข่งขัน มีการแข่งขันกีฬารวม 13 ประเภท คือ กรีฑา แบดมินตัน บาสเกตบอล มวยสากลสมัครเล่น ฟุตบอล เทนนิส เซปักตระกร้อ ว่ายน้ำ เทเบิลเทนนิส วอลเลย์บอล ยิมนาสติก จักรยาน ยกน้ำหนัก มีนักกีฬาเข้าร่วมการแข่งขัน 10 เขต จำนวน 1,964 คน รวมนักกีฬาเข้าร่วมการแข่งขันและเจ้าหน้าที่ทั้งสิ้น 2,333 คน
Lophophytum
Lophophytum เป็นสกุลของพืชดอกที่อยู่ในวงศ์ Balanophoraceae.
ถิ่นกำเนิดของมันคือ อเมริกาใต้ ตะวันตก บราซิล และอาร์เจนตินาตอนเหนือ
สปีชีส์ในสกุล ได้แก่:
เป็ดหางแหลม
เป็ดหางแหลม หรือ เป็ดหอม (Pintail duck, Northern pintail; ) เป็นนกจำพวกเป็ดชนิดหนึ่ง อยู่ในวงศ์ Anatidae
มีคอยาวกว่าเป็ดชนิดอื่น ๆ ในวงศ์เดียวกัน ลำตัวป้อมกลม มีปลายหางแหลมจนเห็นได้ชัดเจน อันเป็นที่มาของชื่อ ปากและขามีสีเทา ตัวผู้หัวมีสีน้ำตาลเข้ม คอด้านหน้าและอกสีขาว ลำตัวสีเทา สีข้างมีแถบสีเหลือง ขณะที่ตัวเมียมีขนปกคลุมลำตัวสีน้ำตาล และมีขนาดลำตัวเล็กกว่าตัวผู้พอสมควร
มีขนาดความยาวประมาณ 56 เซนติเมตร มีพฤติกรรมตอนกลางวันมักลอยตัวรวมกับเป็ดน้ำชนิดอื่น ๆ ในแหล่งน้ำขนาดใหญ่ หากินโดยใช้ปากไช้ตามผิวน้ำ และมุดน้ำโผล่หางแหลมชี้ขึ้นมาให้สังเกตได้ชัดเจน เป็นเป็ดที่วิ่งได้ไกลมาก และสามารถบินขึ้นจากน้ำได้เร็วและคล่องแคล่ว
มีการกระจายพันธุ์กว้างไกล ตั้งแต่ทวีปอเมริกาเหนือ จนถึงอเมริกากลาง, บางส่วนในแอฟริกา, ทวีปยุโรป, เอเชียเหนือ และเอเชียกลาง, ตะวันออกกลาง, อนุทวีปอินเดียจนถึงเอเชียอาคเนย์
สำหรับในประเทศไทย ถือเป็นนกอพยพในช่วงฤดูหนาว และมีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
โยไควอทช์ ชาโดว์ไซด์
ประวัติ
โยไควอทช์ ชาโดว์ไซด์ เป็นอนิเมะที่ฉายต่อจากโยไควอทช์ (อนิเมะชุดแรก) โดยได้ประกาศเมื่อวันที่ 13 กุมภาพันธ์ พ.ศ. 2561 เป็นภาคต่อของภาพยนตร์ "โยไควอทช์ ชาโดว์ไซด์: โอนิโอ โนะ ฟุคัทสึ" ในรูปแบบฉบับอนิเมะทางโทรทัศน์
เพลงโอเพนนิง
เพลงทั้งหมดถูกขับร้องโดย HardBirds
เพลงเอนดิง
เพลงทั้งหมดถูกขับร้องโดย คิงครีมโซดา.
กีฬาเยาวชนแห่งชาติ ครั้งที่ 9
การแข่งขันกีฬาเยาวชนแห่งชาติ ครั้งที่ 9 จังหวัดจันทบุรี ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 9 ซึ่งกำหนดให้มีการแข่งขันระหว่างวันที่ 22-29 มีนาคม พ.ศ. 2536 โดยมี นายวิมล พวงทอง ผู้ว่าราชการจังหวัดจันทบุรี เป็นประธานกรรมการจัดการแข่งขันมีการแข่งขันกีฬารวม 13 ประเภท คือ กรีฑา แบดมินตัน บาสเกตบอล มวยสากลสมัครเล่น ฟุตบอล เทนนิส เซปักตะกร้อ ว่ายน้ำ เทเบิลเทนนิส วอลเลย์บอล ยิมนาสติก จักรยาน ยกน้ำหนัก มีนักกีฬาเข้าร่วมการแข่งขัน 10 เขต จำนวน 1,992 คน รวมนักกีฬาและเจ้าหน้าที่ทั้งสิ้น 2,376 คน
ขี้หนอนเถา
ขี้หนอนเถา เป็นพืชในวงศ์ Fabaceae เป็นไม้เลื้อย มีขนตามลำต้นและกิ่งก้าน ดอกสีเหลือง ออกเป็นกระจุกตามซอกใบ ทั้งต้นต้มน้ำดื่มแก้นิ่ว
คบเพลิง
thumb|right|คบเพลิงติดไฟที่วางอยู่บนพื้น คบเพลิง หรือ คบไฟ (torch) เป็นอุปกรณ์ให้แสงสว่างชนิดหนึ่ง แบบดั้งเดิมจะทำจากท่อนไม้ที่ปลายด้านหนึ่งพันด้วยผ้าชุบน้ำมันดินหรือสารติดไฟอื่นๆ เมื่อนำมาให้แสงสว่างในอาคาร เช่น ปราสาท หรือสุสาน จะติดตั้งไว้บนเชิงแขวนผนัง
ปัจจุบันคบเพลิงไม่ได้ใช้ในการให้แสงสว่างเพียงอย่างเดียว แต่จะใช้เป็นสัญลักษณ์ในงานพิธี (เช่น งานกีฬา) หรือเป็นส่วนหนึ่งของการละเล่นต่างๆ ด้วย
แม่น้ำนีสเตอร์
แม่น้ำนีสเตอร์ (Dniester; Nistru; Дністе́р) เป็นแม่น้ำในยุโรปตะวันออก มีต้นน้ำเกิดจากลาดเข้าด้านเหนือของเทือกเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ คดเคี้ยวไปมา ผ่านทางตะวันออกของประเทศมอลโดวา ไหลลงสู่ทะเลดำที่เมืองออแดซา รวมความยาว 1,362 เมตร
แม่น้ำเป็นเส้นทางเดินเรือที่คับคั่ง แควสำคัญ คือ แม่น้ำเซเรตและแม่น้ำสตรี เมืองสำคัญที่ตั้งอยู่บนแม่น้ำสายนี้ อาทิ เมืองโคติน โมกีลอฟ-โปดอลสกี ติกีน และเมืองเบลโกรอด-ดเนสตรอฟสกี
ประเทศสโลวาเกียในพาราลิมปิกฤดูร้อน 2016
ประเทศสโลวาเกีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติสโลวาเกียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 29 คนใน 10 ชนิดกีฬา
แอตแลนตา ฮอกส์
แอตแลนต้า ฮอกส์ เป็นทีมบาสเกตบอลในลีก เอ็นบีเอ ตั้งอยู่ที่ แอตแลนต้า รัฐจอร์เจีย
ประวัติ
เดิมทีทีมแอตแลนตา ฮอกส์ ไม่ได้ตั้งอยู่ที่ แอตแลนต้า ทีมนี้ถูกก่อตั้งในปี ค.ศ. 1946 ภายในเขตเมือง 3 เมืองติดกัน(ไทร-ซิตี้)ของเมือง ดาเวนพอร์ท (รัฐไอโอวา) และเมืองโมลีนกับเมืองร็อคไอส์แลนด์ (รัฐอิลลินอย) โดยใช้ชื่อว่า ไทร-ซิตี้ แบลคฮอกส์ ก่อนที่จะย้ายไปเมืองมิลวอกี ใน ค.ศ. 1951 โดยเปลี่ยนชื่อจาก แบล็คฮอกส์ ไปเป็น ฮอกส์ และก็ย้ายไปอยู่ที่ เซนต์หลุยส์ ในปี ค.ศ. 1955 ก่อนจะย้ายไปอยู่ที่เมือง แอตแลนต้า ในปัจจุบันตั้งแต่ปี ค.ศ. 1968-ปัจจุบัน
นักกีฬาที่ติด ฮอลออฟเฟม
รายชื่อนักกีฬาที่ติด ฮอลออฟเฟม
กีฬาเยาวชนแห่งชาติ ครั้งที่ 10
การแข่งขันกีฬาเยาวชนแห่งชาติ ครั้งที่ 10 จังหวัดพิษณุโลก ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 10 ซึ่งกำหนดให้มีการแข่งขันระหว่างวันที่ 21-28 มีนาคม พ.ศ. 2537 โดยมี นายสวัสดิ์ ส่งสัมพันธ์ ผู้ว่าราชการจังหวัดพิษณุโลก เป็นประธานกรรมการจัดการแข่งขัน มีการแข่งขันกีฬารวม 13 ประเภท คือ กรีฑา แบดมินตัน บาสเกตบอล มวยสากลสมัครเล่น ฟุตบอล เทนนิส เซปักตะกร้อ ว่ายน้ำ เทเบิลเทนนิส วอลเลย์บอล ยิมนาสติก จักรยาน ยกน้ำหนัก มีนักกีฬาเข้าร่วมการแข่งขัน 10 เขต จำนวน 1,957 คน รวมนักกีฬาและเจ้าหน้าที่ทั้งสิ้น 2,341 คน
รางวัลไฟต์แห่งปีของนิตยสารเดอะริง
นิตยสารเดอะริง จัดตั้งขึ้นเมื่อ พ.ศ. 2465 และได้กำหนดให้มีรางวัลไฟต์แห่งปีขึ้น ซึ่งการชกมวยสากลอาชีพที่ได้รางวัลมีดังต่อไปนี้
สโมสรฟุตบอลสปาร์ตักส์ยัวมาลา
สโมสรฟุตบอลสปาร์ตักส์ยัวมาลา เป็นสโมสรฟุตบอลตั้งอยู่ที่เมืองยัวมาลาในประเทศลัตเวีย โดยในปี ค.ศ. 2012 สโมสรจบอันดับที่ 3 ในลัตเวียนเฟิสต์ลีก และชนะการเพลย์ออฟ จนได้เลื่อนชั้นสู่ลัตเวียนไฮเออร์ลีก สนามเหย้าในปัจจุบันคือสนามกีฬาสโลกัส ความจุ 2,500 ที่นั่ง
Lophiocarpus
Lophiocarpus เป็นสกุลของพืชดอกที่อยู่ในวงศ์ Lophiocarpaceae.
ถิ่นกำเนิดของมันคือ เขตร้อนใต้และแอฟริกาตอนใต้
สปีชีส์ในสกุล ได้แก่:
กีฬาเยาวชนแห่งชาติ ครั้งที่ 11
การแข่งขันกีฬาเยาวชนแห่งชาติ ครั้งที่ 11 จังหวัดสงขลา ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 11 ซึ่งกำหนดให้มีการแข่งขันระหว่างวันที่ 21-28 มีนาคม พ.ศ. 2538 โดยมี นายยุวัฒน์ วุฒิเมธี ผู้ว่าราชการจังหวัดสงขลา เป็นประธานกรรมการจัดการแข่งขัน มีการแข่งขันกีฬารวม 14 ประเภท คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด เทนนิส เซปักตะกร้อ ว่ายน้ำ เทเบิลเทนนิส วอลเลย์บอล ยกน้ำหนัก ยิมนาสติก มีนักกีฬาเข้าร่วมการแข่งขัน 10 เขต จำนวน 2,163 คน รวมนักกีฬาและเจ้าหน้าที่ทั้งสิ้น 2,623 คน
การล้อมลารอแชลของฝ่ายสัมพันธมิตร
การปิดล้อมของฝ่ายสัมพันธมิตรที่ลารอแชล เกิดขึ้นในช่วงสงครามโลกครั้งที่สอง ในปี ค.ศ. 1944-45 เมื่อกองทหารของฝ่ายสัมพันธมิตรได้บุกครองฝรั่งเศส ลารอแชลเป็นฐานทัพเรือที่สำคัญของเยอรมันบนมหาสมุทรแอตแลนติกสำหรับเรือผิวน้ำและเรือดำน้ำ จากการทัพของเรืออูได้ถูกเปิดฉากขึ้น
ลารอแชลและท่าเรืออื่นๆ เช่น โรยัน และแซ็ง-นาแซร์ กลายเป็นแอตแลนติกพ็อกเก็ต ซึ่งยังอยู่ภายใต้การยึดครองของเยอรมัน ซึ่งได้ถูกอ้อมโดยแรงผลักดันหลักของการบุกครองของฝ่ายสัมพันธมิตร เช่นเดียวกับดันเคิร์กบนทะเลตอนเหนือ เมืองแห่งนี้ได้รับการปลดปล่อยเมื่อสงครามใกล้จะสิ้นสุดลง เก้าเดือนหลังจากกรุงปารีสได้รับการปลดปล่อย ภายหลังจากที่เยอรมันได้ประกาศยอมจำนน เมื่อวันที่ 8 พฤษภาคม ค.ศ. 1945
ทัมเบิลวีด
ทัมเบิลวีด (tumbleweed) เป็นส่วนโครงสร้างเหนือพื้นดินของพืชพลัดถิ่นหลายชนิด ที่เมื่อโตเต็มที่และแห้งจะแยกออกจากรากหรือลำต้นและม้วนเนื่องจากแรงลม ในสปีชีส์ส่วนใหญ่นั้น ทัมเบิลวีดเกิดจากส่วนของพืชทั้งหมดนอกเหนือจากระบบราก แต่ในพืชบางชนิดผลไม้กลวงหรือช่อดอกอาจทำหน้าที่แทนได้ ทัมเบิลวีดพบได้มากที่สุดในระบบนิเวศที่ราบ กว้างใหญ่ และแห้งแล้ง ซึ่งลมและสภาพแวดล้อมที่เปิดโล่งช่วยให้ทัมเบิลวีดสามารถกลิ้งได้โดยไม่มีสิ่งกีดขวาง
นอกเหนือจากระบบท่อลำเลียงและราก เนื้อเยื่อของทัมเบิลวีดนั้นตายแล้ว การตายของเนื้อเยื่อเป็นสิ่งจำเป็น เพราะโครงสร้างจะค่อย ๆ สลายเพื่อให้เมล็ดหรือสปอร์สามารถหนีออกมาได้ระหว่างเกิดการกลิ้ง หรืองอกขึ้นมาหลังจากทัมเบิลวีดมาพักในที่ชื้น ในช่วงหลังนี้มีทัมเบิลวีดหลายสายพันธุ์ที่มีกลไกในการปล่อยเมล็ดเมื่อบวมจากการดูดซับน้ำของทัมเบิลวีด
ทัมเบิลวีดมักจะใช้เพื่อกระจายเมล็ด แต่ก็ไม่ได้จำกัดอยู่แค่พืชที่มีเมล็ด พืชไร้เมล็ดที่มีสปอร์บางสปีชีส์เช่น Selaginella สร้างทัมเบิลวีด และเห็ดราบางชนิดแห้งหลุดเป็นอิสระจากสิ่งที่แนบมาและกระจายสปอร์ขณะที่ถูกลมพัดไปเช่นเดียวกัน
สีครีม
สีครีม (cream) เป็นสีของครีมที่ผลิตจากวัวที่กินพืชที่อุดมไปด้วยสารแคโรทีนอยด์สีเหลืองในทุ่งหญ้าเลี้ยงสัตว์ สารบางตัวจะรวมตัวกับแสง ให้โทนสีเหลืองจนถึงสีขาว สีครีมจัดรวมอยู่กับดินสอสีสีเหลือง เช่นเดียวกับสีชมพูทีจัดรวมอยู่กับสีแดง หากนำสีเหลืองและสีขาวมาผสมกันจะเกิดเป็นสีครีมขึ้นมา
การใช้คำว่า ครีม (cream) เป็นชื่อสีมีบันทึกครั้งแรกในอังกฤษในปี ค.ศ. 1590
แรงตะวัน
แรงตะวันเป็นละครโทรทัศน์แนวโรแมนติก-ดราม่า-แอ็คชั่น ผลิตโดย บริษัท เลิฟดราม่า จำกัด โดย วรายุฑ มิลินทจินดา สร้างจากบทประพันธ์ของ เบญจามินทร์ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย สรัสวดี วงศ์สมเพ็ชร นำแสดงโดยอธิชาติ ชุมนานนท์, ศิรินทร์ ปรีดียานนท์, พชร จิราธิวัฒน์ สุชาร์ มานะยิ่ง, สุริยนต์ อรุณวัฒนกูล, พิตต้า ณ พัทลุง, ชนิดาภา พงศ์ศิลป์พิพัฒน์ และนักแสดงระดับแถวหน้าของเมืองไทยอีกคับคั่ง ออกอากาศทางสถานีวิทยุโทรทัศน์ไทยทีวีสีช่อง 3 ทุกวันพุธ - พฤหัสบดี เวลา 20.20 - 22.50 น. เริ่มตอนแรกวันที่ 15 มิถุนายน พ.ศ. 2559
กีฬาเยาวชนแห่งชาติ ครั้งที่ 12
การแข่งขันกีฬาเยาวชนแห่งชาติ ครั้งที่ 12 จังหวัดกำแพงเพชร ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 12 ซึ่งกำหนดให้มีการแข่งขันระหว่างวันที่ 19-26 พฤษภาคม พ.ศ. 2539 โดยมี นายศิวะ แสงมณี ผู้ว่าราชการจังหวัดกำแพงเพชร เป็นประธานกรรมการจัดการแข่งขัน มีการแข่งขันกีฬารวม 14 ประเภท คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ยิมนาสติก ว่ายน้ำ เซปักตะกร้อ เทนนิส เทเบิลเทนนิส วอลเลย์บอล ยกน้ำหนัก มีนักกีฬาเข้าร่วมการแข่งขัน 10 เขต จำนวน 2,216 คน รวมนักกีฬาและเจ้าหน้าที่ทั้งสิ้น 2,619 คน
โซกะ
โซกะ (草加市 (Sōka-shi)) เป็นนครในจังหวัดไซตามะ ประเทศญี่ปุ่น โซกะมีประชากรประมาณ 249,645 คน 118,129 ครัวเรือน มีความหนาแน่นของประชากร 9,100 คนต่อตารางกิโลเมตร มีขนาดพื้นที่ทั้งหมด 27.46 sqkm
Litostigma
Litostigma เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ ภาคใต้ของจีนตอนใต้
สปีชีส์ในสกุล ได้แก่:
ชาวญี่ปุ่น
ชาวญี่ปุ่น เป็นกลุ่มชาติพันธุ์ที่อาศัยอยู่ในหมู่เกาะญี่ปุ่นและประเทศญี่ปุ่นในปัจจุบัน    ซึ่งเป็นประชากรร้อยละ 98.1 ของประเทศ ส่วนทั่วโลกมีผู้มีเชื้อสายญี่ปุ่นประมาณ 129 ล้านคน ในจำนวนนี้ ประมาณ 125 ล้านคนเป็นพลเมืองญี่ปุ่น ผู้ที่มีเชื้อสายญี่ปุ่นอาศัยนอกประเทศญี่ปุ่นถูกเรียกเป็น นิกเกจิง (日系人) (ชาวญี่ปุ่นพลัดถิ่น) คำว่า เชื้อชาติญี่ปุ่น ใช้เรียกชาวญี่ปุ่นแผ่นดินใหญ่ โดยเฉพาะยามาโตะ ชาวญี่ปุ่นเป็นหนึ่งในกลุ่มชาติพันธุ์ที่มีจำนวนมากที่สุดในโลก
กีฬาเยาวชนแห่งชาติ ครั้งที่ 13
การแข่งขันกีฬาเยาวชนแห่งชาติ ครั้งที่ 13 จังหวัดสุราษฎร์ธานี ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 13 ซึ่งกำหนดให้มีการแข่งขันระหว่างวันที่ 8-15 มิถุนายน พ.ศ. 2540 โดยมี นายนิเวศน์ สมสกุล ผู้ว่าราชการจังหวัดสุราษฎร์ธานี เป็นประธานกรรมการจัดการแข่งขัน มีการแข่งขันกีฬารวม 15 ประเภท คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ยิมนาสติก ว่ายน้ำ ยกน้ำหนัก และรักบี้ฟุตบอล [กีฬาสาธิต วอลเลย์บอลชายหาด] มีนักกีฬาเข้าร่วมการแข่งขัน 10 เขต จำนวน 2,359 คน รวมนักกีฬาและเจ้าหน้าที่ทั้งสิ้น 2,848 คน
กีฬาฟันดาบในโอลิมปิกฤดูร้อน 2020 – เซเบอร์ บุคคลหญิง
ภูมิหลัง
นี่จะเป็นการปรากฏตัวครั้งที่ 5 ของรายการนี้ ซึ่งจัดขึ้นในโอลิมปิกฤดูร้อนทุกครั้ง นับตั้งแต่มีการบรรจุในปี 2004
แชมป์โอลิมปิกที่คนล่าสุดคือ ยานา อีกอเรียน จากรัสเซีย แชมป์โลกคนปัจจุบัน (2019) คือ โอลฮา คาร์ลัน (และเป็นผู้ชนะเลิศเหรียญทองแดงโอลิมปิก 2016) การแนะนำจาก Olympics.com ระบุว่า คาร์ลันเป็นนักฟันดาบที่น่าจับตามองในปี 2020
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เวฟ
เวฟ (wave) อาจหมายถึง
สมมติฐาน
สมมติฐาน หรือสะกดว่า สมมุติฐาน (hypothesis) คือการอธิบายปรากฏการณ์ที่สามารถสังเกตได้ที่ถูกเสนอขึ้น ในทางวิทยาศาสตร์สมมติฐานจะเป็นสมมติฐานทางวิทยาศาสตร์ก็ต่อเมื่อสามารถทำการทดลองเพื่อพิสูจน์ได้ มักใช้เป็นมูลฐานแห่งการหาเหตุผล การทดลอง หรือการวิจัย สำหรับในความหมายอื่น สมมติฐานอาจเป็นบรรพบทหรือญัตติที่จัดตั้งขึ้น เพื่อใช้ในการสรุปคำตอบของปัญหาประเภท ถ้าเป็นเช่นนี้ แล้วจะเป็นเช่นไร
สมมติฐานทางวิทยาศาสตร์
คนทั่วไปมักจะถือว่าการลองเดาคำตอบของปัญหาเป็นสมมติฐานอย่างหนึ่ง ซึ่งนั่นเรียกว่า การคาดเดาอย่างมีหลักการ เพราะมันเป็นคำตอบอันเป็นที่แนะนำซึ่งมีพื้นฐานอยู่บนหลักฐาน ในขณะที่ผู้ทำการทดลองอาจทดสอบและปฏิเสธสมมติฐานหลายอย่างก่อนที่จะนำไปสู่การแก้ปัญหา สมมติฐานที่ดีอันควรจะนำไปพิจารณาควรมีลักษณะดังนี้
ไฟเดือนห้า
ไฟเดือนห้า เป็นพืชในวงศ์ Apocynaceae เป็นไม้ล้มลุก ใบเดี่ยว สีเขียวสด ดอกช่อ สีแดงอมส้ม กลีบดอกพับงอ ก้านช่อดอกมีขนสั้นนุ่มปกคลุม ผลรูปกระสวยยาว แห้งแตก เมล็ดรูปไข่ ยาว ถ้ารับประทานจะส่งผลต่อกล้ามเนื้อหัวใจ ทำให้เป็นอัมพาตและเสียชีวิตได้
หมี
หมี จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับสัตว์กินเนื้อ จัดอยู่ในวงศ์ Ursidae ออกลูกเป็นตัว ตาและใบหูกลมเล็ก ริมฝีปากยื่นแยกห่างออกจากเหงือก สามารถยืนและเดินด้วยขาหลังได้ ประสาทการดมกลิ่นดีกว่าประสาทตาและหู กินได้ทั้งพืชและสัตว์เป็นอาหาร
การจำแนก
หมีจัดเป็นสัตว์เลี้ยงลูกด้วยนมที่มีขนาดใหญ่ ปัจจุบันได้มีการจำแนกหมีออกเป็นทั้งหมด 8 ชนิด (ไม่นับชนิดย่อย) โดยมีการกระจายพันธุ์ไปในทุกภูมิภาคของโลก ตั้งแต่ไซบีเรียหรือขั้วโลกเหนือ, ทวีปอเมริกาเหนือ, ทวีปอเมริกาใต้, เอเชียใต้, เอเชียตะวันออก และเอเชียตะวันออกเฉียงใต้ แต่ไม่พบที่ทวีปแอฟริกาและโอเชียเนีย
ชนิด
ในประเทศไทยมี 2 ชนิด คือ หมีควาย ตัวใหญ่ ขนยาวดำ ที่อกมีขนสีขาวรูปง่าม พบได้ในป่าทั่วประเทศ และหมีหมาหรือหมีคน ตัวเล็กกว่าหมีควาย ขนสั้นดำ ที่อกมีขนสีขาวรูปคล้ายเกือกม้า พบได้ตั้งแต่คอคอดกระลงไป
วังโซฟีโร
จุดน่าสนใจสำคัญของวังคือสวนขนาดใหญ่ที่กินพื้นที่ยาวไปถึงชายฝั่งช่องแคบเออเรชุนด์ หนึ่งในดอกไม้สำคัญที่พบได้ในสวนนี้คือกุหลาบพันปีที่มีมากกว่า 500 รูปแบบในสวน
ทักษะการเรียน
ทักษะการเรียน, ทักษะวิชาการ หรือยุทธศาสตร์การเรียน เป็นแนวทางการเข้าสู่ที่ใช้กับการเรียน โดยทั่วไปมีความสำคัญต่อความสำเร็จในสถานศึกษา ซึ่งถือว่าจำเป็นต่อการได้มาซึ่งผลการเรียนที่ดี และมีประโยชน์สำหรับการเรียนตลอดชีวิตของบุคคล
ทักษะการเรียนเป็นทักษะต่าง ๆ ที่จัดการกับกระบวนการจัดระเบียบและรับสารสนเทศใหม่ รักษาสารสนเทศหรือจัดการกับการประเมิน ซึ่งมีทั้งวิธีช่วยจำ (mnemonics) เพื่อช่วยรักษารายการสารสนเททศ การอ่านอย่างมีประสิทธิภาพ เทคนิคสมาธิและการจดบันทึกที่มีประสิทธิภาพ หรือในความหมายอย่างกว้าง หมายถึงทักษะใด ๆ ที่ช่วยส่งเสริมความสามารถของบุคคลในการเรียน รักษาและเรียกสารสนเทศซึ่งช่วยในและผ่านการสอบ และอาจรวมถึงการจัดการเวลาและเทคนิคบันดาลใจด้วย
แม้ทักษะการเรียนมักขึ้นอยู่กับตัวผู้เรียนและเครือข่ายสนับสนุนของผู้เรียนเป็นหลัก แต่ทักษะการเรียนเริ่มมีสอนในระดับมัธยมศึกษาและมหาวิทยาลัยมากขึ้น
ทักษะการเรียนเป็นเทคนิคแยกเป็นส่วนที่สามารถเรียนได้ ปกติในเวลาสั้น ๆ และใช้ได้ักับการศึกษาแทบทุกแขนง ฉะนั้นจึงแตกต่างกับยุทธศาสตร์ที่จำเพาะกับการศึกษาสาขาใดสาขาหนึ่ง (เช่น ดนตรีหรือเทคโนโลยี) และจากความสามารถที่มีอยู่ในตัวผู้เรียน เช่น แง่มุมเชาวน์ปัญญาหรือลีลาการเรียน
หม่อมเจ้าสมรศรีโสภา เทวกุล
หม่อมเจ้าสมรศรีโสภา เทวกุล (19 เมษายน พ.ศ. 2444 - 5 มิถุนายน พ.ศ. 2539) เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ต้นราชสกุลเทวกุล อดีตเสนาบดีกระทรวงต่างประเทศ ประสูติแต่หม่อมพุก เทวกุล ณ อยุธยา เมื่อวันศุกร์ที่ 19 เมษายน พ.ศ. 2444 ท่านหญิงทรงศึกษาที่โรงเรียนราชินี สำเร็จชั้นสูงสุดของโรงเรียนเมื่อวันที่ 15 พฤษภาคม พ.ศ. 2463 ทรงเป็นตัวอย่างนักเรียนที่ประพฤติดีที่สุดของโรงเรียน ได้รับรางวัลเหรียญ สผ. ประดับเพชร จากสมเด็จพระศรีพัชรินทราบรมราชินีนาถ พระบรมราชชนนีพันปีหลวง นอกจากนี้ยังทรงเป็นนักเรียนที่เรียนดีเยี่ยม คือสอบได้ที่หนึ่งตลอด ทรงได้นั่งเรียน "โต๊ะทอง" ซึ่งเป็นโต๊ะประจำตำแหน่งที่หนึ่งเสมอมา
เมื่อทรงสำเร็จการศึกษาแล้วได้ทรงเป็นครูที่โรงเรียนราชินีแล้ว จึงได้มาทรงดำรงตำแหน่งผู้ช่วยอาจารย์ใหญ่ ผู้ช่วยผู้จัดการโรงเรียนราชินีบนถึงปี พ.ศ. 2512 เมื่อท่านอาจารย์หม่อมเจ้าวงศ์ทิพย์สุดา เทวกุล สิ้นชีพิตักษัย ท่านหญิงทรงได้รับแต่งตั้งจากราชินีมูลนิธิ ให้ดำรงตำแหน่งกรรมการราชินีมูลนิธิ ต่อมาทรงเป็นรองประธานกรรมการราชินีมูลนิธิ และผู้จัดการโรงเรียนราชินีบนเรื่อยมาจนประชวร จึงหยุดทรงงาน เมื่อวันที่ 27 สิงหาคม 2536 และประทับพักผ่อนที่วังทิพยเวสม์ จนสิ้นชีพิตักษัยเมื่อวันที่ 5 มิถุนายน พ.ศ. 2539 สิริรวมชันษา 95 ปี 1 เดือน 16 วัน
อุบลรัตน์
อุบลรัตน์ อาจหมายถึง
อ็อลแบร์ต แซ็นต์-เยิร์จยี
อ็อลแบร์ต แซ็นต์-เยิร์จยี แห่งน็อจราโปลต์ (nagyrápolti Szent-Györgyi Albert; 16 กันยายน ค.ศ. 1893 – 22 ตุลาคม ค.ศ. 1986) เป็นนักชีวเคมีชาวฮังการี ผู้ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1937 นอกจากนี้ยังเป็นบุคคลแรกที่แยกวิตามินซีและค้นพบองค์ประกอบและปฏิกิริยาของวัฏจักรกรดซิตริก
อ็อลแบร์ต แซ็นต์-เยิร์จยี เกิดที่เมืองบูดาเปสต์ ราชอาณาจักรฮังการีใน ค.ศ. 1893 ในครอบครัวแซ็นต์-เยิร์จยีที่เป็นราชสกุลมาตั้งแต่คริสต์ศตวรรษที่ 17 แซ็นต์-เยิร์จยีเรียนที่มหาวิทยาลัยเซ็มเมิลไวส์ใน ค.ศ. 1911 เมื่อเกิดสงครามโลกครั้งที่หนึ่งเขารับราชการในหน่วยแพทย์ทหาร ภายหลังแซ็นต์-เยิร์จยีผู้รังเกียจสงครามยิงตัวเองที่แขนแล้วกล่าวอ้างว่าถูกศัตรูยิงทำให้เขาได้ถอนตัวออกจากสงคราม จากนั้นแซ็นต์-เยิร์จยีกลับไปเรียนต่อจนเรียนจบด้านการแพทย์ในปี ค.ศ. 1917 หลังเรียนจบเขาทำงานเป็นนักวิจัยของมหาวิทยาลัยโกรนิงเงินและมีโอกาสเรียนต่อที่มหาวิทยาลัยเคมบริดจ์ ในปี ค.ศ. 1930 แซ็นต์-เยิร์จยีทำงานที่มหาวิทยาลัยแซแก็ด ที่นั่นเขาได้ทำการศึกษากรดเฮกซูโรนิก (ต่อมาคือวิตามินซี) จนพบความสัมพันธ์ของสารนี้กับโรคลักปิดลักเปิด ในปี ค.ศ. 1937 แซ็นต์-เยิร์จยีได้รับรางวัลโนเบลสาขาสรีรวิทยาหรือการแพทย์จากผลงานที่เกี่ยวข้องกับการหายใจระดับเซลล์ โดยเฉพาะวิตามินซีและกรดฟูมาริก สิบปีต่อมา เขาย้ายไปอยู่ที่เมืองวุดส์โฮล รัฐแมสซาชูเซตส์เพื่อทำงานวิจัยด้านกล้ามเนื้อและเป็นนักวิจัยของสถาบันสุขภาพแห่งชาติในรัฐแมริแลนด์ ในช่วงบั้นปลายชีวิต แซ็นต์-เยิร์จยีสนใจด้านมะเร็งและศึกษาความสัมพันธ์ระหว่างอนุมูลอิสระกับมะเร็ง
กราฟการแตกตัวของออกซิเจนและเฮโมโกลบิน
กราฟการแตกตัวของออกซิเจนและเฮโมโกลบิน (oxygen-haemoglobin dissociation curve, oxyhemoglobin dissociation curve, oxygen dissociation curve (ODC)) เป็นกราฟที่แสดงสัดส่วนของเฮโมโกลบินที่อิ่มตัว (มีออกซิเจน) บนแกนตั้ง กับความหนาแน่นของออกซิเจนในเลือด ในแกนนอน กราฟนี้เป็นเครื่องมือสำคัญในการทำความเข้าใจการเก็บและปล่อยออกซิเจนออกจากเลือด โดยเฉพาะความสัมพันธ์ระหว่างความอิ่มตัวของออกซิเจน (SO) และความดันย่อยของออกซิเจนในเลือด (PO) ซึ่งแปรตามความสามารถ (affinity) ในการจับออกซิเจนของเฮโมโกลบินในสถานะหนึ่ง ๆ
ปัจจัยที่ส่งต่อกราฟ
หมายเหตุ:
กีฬาเยาวชนแห่งชาติ ครั้งที่ 14
การแข่งขันกีฬาเยาวชนแห่งชาติ ครั้งที่ 14 จังหวัดอุดรธานี ได้รับเกียรติให้เป็นเจ้าภาพการแข่งขันกีฬาเยาวชนแห่งชาติ ครั้งที่ 14 ซึ่งกำหนดให้มีการแข่งขันระหว่างวันที่ 19-26 มีนาคม พ.ศ. 2541 โดยมี นายวิชัย ทัศนเศรษฐ ผู้ว่าราชการจังหวัดอุดรธานี เป็นประธานกรรมการจัดการแข่งขัน มีการแข่งขันกีฬารวมทั้งสิ้น 17 ประเภท คือ กรีฑา แบดมินตัน บาสเกตบอล มวยไทยสมัครเล่น มวยสากลสมัครเล่น จักรยาน ยกน้ำหนัก ยูโด วอลเลย์บอล เซปักตะกร้อ เทเบิลเทนนิส เทนนิส เปตอง ว่ายน้ำ รักบี้ฟุตบอล ยิมนาสติก ฟุตบอล มีนักกีฬาเข้าร่วมการแข่งขัน 10 เขต จำนวน 2,546 คน รวมนักกีฬาและเจ้าหน้าที่ทั้งสิ้น 3,083 คน
ลำต้น
ลำต้น เป็นหนึ่งในสองแกนโครงสร้างหลักของพืชมีท่อลำเลียง อีกอย่างหนึ่งเป็นราก ทำหน้าที่รองรับใบไม้ ดอกไม้ และผลไม้ ขนส่งของเหลวระหว่างรากถึงยอดในไซเลมและโฟลเอ็ม เก็บสารอาหาร และสร้างเนื้อเยื่อชีวิตใหม่
ลำต้นโดยปกติแบ่งออกเป็นข้อและปล้อง:
คำว่า "หน่อ" มักจะถูกสับสนกับ "ลำต้น"; "หน่อ" โดยทั่วไปหมายถึงการเจริญเติบโตของพืชสดใหม่ที่รวมทั้งลำต้นและโครงสร้างอื่น ๆ เช่นใบไม้หรือดอกไม้ ในพืชส่วนใหญ่ลำต้นตั้งอยู่เหนือผิวดิน แต่พืชบางชนิดมีลำต้นใต้ดิน
ลำต้นมีสี่หน้าที่หลักคือ:
ลำต้นมีเนื้อเยื่อคล้ายท่อสองที่เรียกว่าไซเลมและโฟลเอ็ม เนื้อเยื่อไซเลมจะลำเลียงน้ำโดยแรงดึงจากการคายน้ำ แรงยกตัว และความดันราก เนื้อเยื่อของโฟลเอ็มประกอบด้วยเซลล์หลอดตะแกรงและเซลล์ข้างเคียง เนื้อเยื่อทั้งสองแยกจากกันด้วยวาสคิวลาร์แคมเบียม ซึ่งเป็นเนื้อเยื่อที่สามารถแบ่งออกเป็นเซลล์ในไซเลมหรือโฟลเอ็มได้
เทศบาลตำบลนามะเฟือง
เทศบาลตำบลนามะเฟือง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1-2, 9 ของตำบลนามะเฟืองในอำเภอเมืองหนองบัวลำภู จังหวัดหนองบัวลำภู เดิมมีฐานะเป็นสุขาภิบาลนามะเฟืองซึ่งจัดตั้งขึ้นใน พ.ศ. 2530 และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 4,145 คน
พื้นที่เทศบาลตำบลอยู่บริเวณทิศตะวันออกเฉียงใต้ของอำเภอเมืองหนองบัวลำภู อยู่ห่างที่ว่าการอำเภอเมืองหนองบัวลำภูประมาณ 19.5 กิโลเมตร ห่างจากศาลากลางจังหวัดหนองบัวลำภูประมาณ 22.6 กิโลเมตร อยู่ห่างจากกรุงเทพมหานครประมาณ 523 กิโลเมตร มีพื้นที่รับผิดชอบ 5.27 ตารางกิโลเมตร หรือคิดเป็นพื้นที่ประมาณ 3,293.75 ไร่ และแบ่งชุมชนในเขตเทศบาลออกเป็น 5 ชุมชน ได้แก่ ชุมชนบวรมงคลทองสามัคคี ชุมชนฟ้าประทานดาว ชุมชนเหล่าโพธิ์ทอง ชุมชนตะวันสีทอง และชุมชนเหนือทานตะวัน
ลีออนโทโพลิส
ลีออนโทโพลิส เป็นเมืองโบราณที่ตั้งอยู่ในบริเวณดอนปากแม่น้ำไนล์ในอียิปต์ล่าง จะทำหน้าที่เป็นเมืองหลวงในสมัยราชวงศ์ที่ยี่สิบสาม ปัจจุบันยังคงเหลือซากโบราณสถานและการตั้งถิ่นฐาน และเป็นที่รู้จักกันในปัจจุบันคือ คาฟร์ อัล มักดาม
ชื่อ
เมืองนี้เป็นชื่อภาษากรีกโบราณ "ลีออนโทโพลิส" Λεόντων πόλις (มีความหมายว่า "เมืองแห่งสิงโต") หรือ ลีออนโท Λεοντώ, ("สิงโต") ซึ่งได้รับวัฒนธรรมกรีกจากการเข้าของราชวงศ์ปโตเลมี โดยชาวอียิปต์โบราณเรียกเมืองนี้ว่า ทาเรมู ("ดินแดนแห่งปลา") และเมื่อวัฒนธรรมของอาหรับได้เข้ารุ่งเรืองจึงเปลี่ยนเป็น แทล เอล-มักดาม ("เนินดินของเมือง")
ประวัติ
เมืองนี้ตั้งอยู่ในภาคกลางของพื้นที่ดินดอนสามเหลี่ยมปากแม่น้ำไนล์ และน่าจะเป็นศูนย์กลางของอำนาจฟาโรห์ภายใต้ราชวงศ์ที่ยี่สิบสาม ในแผ่นหินสลักที่ค้นพบในแม่น้ำไนล์ที่เจเบล บาร์กัล ซึ่งบรรยายเกี่ยวกับฟาโรห์ปิเยได้พิชิตฟาโรห์ลูพุตที่ 2 ผู้ปกครองเมืองลีออนโทโพลิส สตราโบเป็นนักเขียนที่เก่าแก่ที่สุดที่กล่าวถึงเมืองลีออนโทโพลิส และอาจเป็นที่มาหรือความสำคัญ
ชื่อเมืองในภาษากรีกหมายถึง "เมืองแห่งสิงโต" โดยคำนึงถึงการปรากฏตัวของเทพธิดาบาสเทต เทพธิดาเซคเมต และโอรสของพระองค์นามว่า มาเฮต ซึ่งเป็นเจ้าชายแห่งสิงโต มัมมี่สิงโตถูกเก็บไว้ที่วัดในช่วงเวลาของการยึดครองกรีก
กีฬาเยาวชนแห่งชาติ ครั้งที่ 15
การแข่งขันกีฬาเยาวชนแห่งชาติ ครั้งที่ 15 จังหวัดยะลา ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 15 ซึ่งกำหนดให้มีการแข่งขันระหว่างวันที่ 19 – 25 มิถุนายน 2542 โดยมีนายสวัสดิ์ แกล้วทนงค์ ผู้ว่าราชการจังหวัดยะลา เป็นประธานกรรมการจัดการแข่งขัน มีการแข่งขันกีฬารวม 17 ประเภท คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น ฟุตบอล ยูโด เทนนิส เซปักตะกร้อ ว่ายน้ำ เทเบิลเทนนิส วอลเลย์บอล เปตอง ยิมนาสติก จักรยาน ยกน้ำหนัก และรักบี้ฟุตบอล มีนักกีฬาเข้าร่วมการแข่งขัน 10 เขต จำนวน 2,564 คน รวมนักกีฬาและเจ้าหน้าที่ทั้งสิ้น 3,120 คน
แม่น้ำวีแยปช์
แม่น้ำวีแยปช์ (Wieprz,, ; Вепр) เป็นแม่น้ำอยู่ทางตอนกลาง-ตะวันออกของประเทศโปแลนด์ ต้นน้ำอยู่ในจังหวัดซามอชช์ทางตอนใต้ ไหลไปทางตะวันตกเฉียงเหนือและตะวันตก ไหลลงแม่น้ำวิสวา เป็นแม่น้ำยาวเป็นอันดับ 9 ของประเทศ มีความยาว 303 กิโลเมตร และที่ราบลุ่มแม่น้ำ 10,497 ตารางกิโลเมตร ทั้งหมดอยู่ในประเทศโปแลนด์
วอลเลย์บอลชายชิงแชมป์โลก 2018 รอบคัดเลือก โซนเอเชีย
วอลเลย์บอลชายชิงแชมป์โลก 2018 รอบคัดเลือกโซนเอเชีย จะมีสมาชิกทั้งหมด 23 ประเทศเข้าร่วมการคัดเลือก ในรอบสุดท้ายจะจัดขึ้นที่ประเทศอิตาลีและประเทศบัลแกเรีย โดยจะมี 4 ทีมที่ผ่านการคัดเลือก
การแบ่งกลุ่ม
สมาชิกเอวีซี 23 ประเทศจะเข้าร่วมการคัดเลือก แต่อัฟกานิสถาน เติร์กเมนิสถาน และอินเดียได้ถอนทีมออกภายหลัง
รอบภูมิภาคย่อย
เอเชียกลางจะแข่งขันในรอบภูมิภาคย่อยโดยจะมีทั้งหมด 5 ทีมที่เข้าแข่งขัน แต่อัฟกานิสถานและเติร์กเมนิสถานได้ถอนทีมออกจากการแข่งขัยภายหลัง จึงทำให้เหลือทีมที่เข้าร่วมแข่งขันทั้งหมด 3 ทีม ในวงเล็บเป็นอันดับจากอันดับโลก
รอบภูมิภาค
3 อันดับแรกในเอเชียกลางจากอันดับโลก ณ เดือนตุลาคม ค.ศ. 2015 จะผ่านการคัดเลือกโดยอัตโนมัติสำหรับรอบภูมิภาค แต่อินเดียได้ถอนทีมออกภายหลัง ในวงเล็บเป็นอันดับจากอันดับโลก
รอบสุดท้าย
5 อันดับแรกจากอันดับโลก ณ เดือนตุลาคม ค.ศ. 2015 จะผ่านการคัดเลือกโดยอัตโนมัติสำหรับรอบนี้ โดย 4 อันดับแรกจะถูกแบ่งกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 19 มีนาคม ค.ศ. 2017 ณ กรุงเทพมหานคร, ประเทศไทย ในวงเล็บเป็นอันดับจากอันดับโลก
เอเชียตะวันออก
โซนเอเชียตะวันออกใช้วิธีการคัดเลือกจากอันดับโลกเอฟไอวีบี ณ วันที่ 22 สิงหาคม ค.ศ. 2016 ในวงเล็บเป็นอันดับจากอันดับโลก
เอเชียตะวันตก
โซนเอเชียตะวันตกใช้วิธีการคัดเลือกจากอันดับโลกเอฟไอวีบี ณ วันที่ 22 สิงหาคม ค.ศ. 2016 ในวงเล็บเป็นอันดับจากอันดับโลก
การถ่ายทอดสด
สหพันธ์วอลเลย์บอลนานาชาติจำหน่ายลิขสิทธิ์การถ่ายทอดโทรทัศน์ ให้แก่สยามอินเตอร์มัลติมีเดีย (SMM) ร่วมกับ บริษัท บางกอกเอ็นเตอร์เทนเมนต์ จำกัด (BEC) ได้รับลิขสิทธิ์เพียงผู้เดียวในการถ่ายทอดสดการแข่งขันวอลเลย์บอลชายชิงแชมป์โลก 2018 รอบคัดเลือก โซนเอเชีย ผ่านทาง สถานีวิทยุโทรทัศน์ไทยทีวีสีช่อง 3 (เฉพาะช่อง 3 SD) ร่วมกับ SMMTV
จักรวรรดิบัลแกเรียที่ 2
จักรวรรดิบัลแกเรียที่ 2 หรือ อาณาจักรซาร์แห่งบัลแกเรีย (Second Bulgarian Empire, Второ българско царство, Vtorо Balgarskо Tsartsvo) เป็นจักรวรรดิในในยุคกลางของบัลแกเรียที่ก่อตั้งในปี ค.ศ. 1185 และรุ่งเรืองมาจนถึงปี ค.ศ. 1396 (หรือ ค.ศ. 1422) จักรวรรดิบัลแกเรียที่ 2 เป็นจักรวรรดิที่สืบต่อจากจักรวรรดิบัลแกเรียที่ 1 และมามีอำนาจรุ่งเรืองที่สุดในรัชสมัยของสมเด็จพระจักรพรรดิคาโลยัน และ สมเด็จพระจักรพรรดิไอวาน อาเซนที่ 2 แห่งบัลแกเรีย ก่อนที่มาจะค่อยๆ เสื่อมโทรมลงจนในที่สุดก็ถูกพิชิตโดยจักรวรรดิออตโตมันในปลายคริสต์ศตวรรษที่ 14 ถึงต้นคริสต์ศตวรรษที่ 15 จักรวรรดิบัลแกเรียที่ 2 ตามมาด้วยราชอาณาจักรที่ปกครองโดยเจ้าชายและต่อมาโดยพระมหากษัตริย์เป็นราชอาณาจักรบัลแกเรียในปี ค.ศ. 1878
มาจนถึงปี ค.ศ. 1256 จักรวรรดิบัลแกเรียที่ 2 เป็นจักรวรรดิมหาอำนาจในคาบสมุทรบอลข่าน ระหว่างนั้นไบแซนไทน์ก็ได้รับความพ่ายแพ้หลายครั้งในยุทธการต่างๆ และในปี ค.ศ. 1205 จักรวรรดิละตินที่เพิ่งก่อตั้งขึ้นก็มาถูกทำลายอย่างย่อยยับในยุทธการอันเดรียโนเปิล โดยคาโลยันแห่งบัลแกเรีย ต่อมาพระราชนัดดาของพระองค์ไอวาน อาเซนที่ 2 ก็ทรงพิชิตอาณาจักรเดสโพเททแห่งเอพิรอส (Despotate of Epiros) ได้ ซึ่งเป็นผลทำให้จักรวรรดิบัลแกเรียกลายเป็นมหาอำนาจของยุโรปในคริสต์ศตวรรษที่ 13 แต่ต่อมาจักรวรรดิก็มาเสื่อมโทรมลงหลังจากการรุกรานเป็นระยะๆ ของชนทาร์ทาร์, ไบแซนไทน์, ชนฮังการี และจากการขาดความมั่นคงทางการเมืองและจากการปฏิวัติที่เกิดขึ้นภายในจักรวรรดิเอง ในปลายคริสต์ศตวรรษที่ 14 จนถึงต้นคริสต์ศตวรรษที่ 15 จักรวรรดิบัลแกเรียก็ถูกรุกรานโดยทั่วไปโดยจักรวรรดิไบแซนไทน์ผู้เข้ามาบ่อนทำลายเศรษฐกิจและโครงสร้างทางการบริหาร, ลดจำนวนประชากรของบัลแกเรีย และ เข่นฆ่าชนชั้นปกครองของบัลแกเรียไปเป็นจำนวนมาก
ทางด้านวัฒนธรรมจักรวรรดิบัลแกเรียเป็นหนึ่งในดินแดนที่ก้าวหน้าที่สุดในบรรดาประเทศต่างในยุโรปขณะนั้น แม้ว่าไบแซนไทน์จะมีอิทธิพลเป็นอันมากต่อบัลแกเรียแต่ศิลปะและสถาปัตยกรรมของบัลแกเรียก็ยังสามารถดำรงความเป็นเอกลักษณ์ของตนเองอยู่ได้โดยไม่เปลี่ยนแปลง ในคริสต์ศตวรรษที่ 14 บัลแกเรียก็มีความรุ่งเรืองทั้งทางด้านศิลปะและวรรณกรรม ประชากรส่วนใหญ่ในบัลเกเรียก็เป็นผู้มีการศึกษาดี
เป็ดคับแค
เป็ดคับแค (Cotton pygmy goose, Cotton teal; ) เป็นนกชนิดหนึ่ง ในวงศ์นกเป็ดน้ำ (Anatidae)